Exqrch/javanese-Komodo-pixelgpt huggingface dataset:
Halle, Belgia Halle (Prancis: "Hal") iku sawijining kotamadya ing kawasan Flandria ing distrik Halle-Vilvoorde ing Provinsi Brabant Flandria
Kutha iki ana ing Kanal Brussels-Charleroi lan ing sisih Flandria ing wewatesan kawasan basa Flandria lan Wallonia
Sacara géografis, Halle ana ing wewatesan antarané dhataran Flandria ing lor lan dhataran gelombang Brabant ing kidul
Kutha iki uga wewatesan karo Pajottenland ing sisih kulon
Basa resmi kutha iki ya iku basa Walanda
Kotamadya Halle kapérang saka kutha Halle lan kutha Buizingen lan Lembeek
Kutha-kutha ing saubengé ya iku: Pepingen, Sint-Pieters-Leeuw, Beersel, Braine-l'Alleud, Braine-le-Château, lan Tubize
Sing ndunungi Halle mundhak kanthi alon-alon, saka 32.758 jiwa nalika taun 1991 dadi 34.882 nalika tanggal 1 Januari 2006
Walikuthané saiki ya iku Marc Snoeck saka sp.a.
Perang Irak Perang Irak (taun 2003–saiki), sing ditepungi uga minangka Okupasi Iraq, Perang Lempongan II, Perang Lempongan III, utawa, déning Amérika Sarékat, Operasi Pambébasan Irak, diwiwiti kanthi invasi Irak nalika taun 2003
Okupasi sing banjur dilakokaké déning wadyabala koalisi pimpinan Amérika Sarékat njalari terusé paprangan antarané para pambrontak karo wadyabala koalisi
Tentara Anyar Irak banjur diwangun kanggo nggantèkaké bala lawas Irak sawisé dibubaraké déning koalisi, lan dikarepaké bala anyar iki bakal njupuk alih tugas-tugas koalisi sawisé wadyabala mau lunga saka Irak
Lan ing antarané paprangan sing dumadi antarané para pambrontak, koalisi, lan bala anyar Irak, perang sadulur antar golongan mayoritas Singah lan minoritas Sunni isih terus lumaku nganti saiki
Sebab lan akibat dumadiné perang iki nganti saiki isih kontrovèrsial.
Kaktus Kaktus iku jeneng kang diwènèhaké kanggo anggota tetuwuhan ngembang famili Cactaceae
Kaktus bisa tuwuh ing wektu kang suwé tanpa banyu
Kaktus biyasa tinemu ing laladan-laladan kang garing (ara-ara)
Tembung jamak kanggo kaktus ya iku "kakti"
Kaktus duwé oyot kang dawa kanggo golèk banyu lan ngambakaké panyerepan banyu sajeroning lemah
Banyu kang diserep kaktus disimpen sajeroning ruwang ing batangé
Kaktus uga duwé godhong kang malih wangun dadi eri saéngga bisa ngurangi panguapan banyu liwat godhong.{ Mula, kaktus bisa tuwuh kanthi wektu kang suwé tanpa banyu
Panemon ngenani kaktus dipercaya diwiwiti suwé sadurungé bangsa Éropah nemu Donya Anyar
Nanging, manéka informasi ngenani tuwuhan mau ilang nalika dumadi panjajahan déning Spanyol
Réferènsi pisanan ngenani tuwuhan kaktus tinemu nalika abad kaping 16 sajeroning bab 16 saka buku "Historia general y natural de las Indias" (1535)
Panulis buku mau, Hernandez de Oviedo y Valdez ndhèskripsikaké kaktus minangka tuwuhan kang duwé eri kang kas lan woh kang unik
Sapérangan gedhé spésies kaktus asalé saka Amérika Lor, Kidul, lan Tengah
Genus kaktus pisanan kang diimpor menyang Éropah ya iku "Melocactus"
Sawijining botaniawan asal Swèdhen, Carl Linnaeus, mènèhi jeneng kaktus kang dijupuk saka basa Yunani Κακτος kaktos
Sajeroning basa Yunani klasik, tembung mau duwé makna tuwuhan alasan mawa eri
Mung saprapat saka kabèh total spésies kaktus kang urip ing laladan ara-ara
Sisané urip ing laladan semi-ara-ara, ara-ara garing, "hutan meranggas", utawa ara-ara
Lumrahé, tetuwuhan iki urip ing laladan mawa iklim tropis lan subtropis
Kaktus kalebu sajeroning golongan tuwuhan sukulen amarga bisa nyimpen "persediaan" banyu ing batangé
Batang tuwuhan iki bisa nampung volume banyu kang gedhé lan duwé wangun kang manéka variasi
Kanggo bisa tahan ing laladan ara-ara kang gersang, kaktus duwé metabolisme tinentu
Tetanduan iki mbukak stomatané ing dina wengi nalika cuaca luwih adhem tinimbang awan kang panas
Ing dina wengi, kaktus uga njupuk CO2 saka lingkungan lan nyimpen ing vakuola kanggo dipigunakaké nalika "fotosintesis" dumadi (mligi nalika awan)
Akèh spésies saka kaktus kang duwé eri kang dawa sarta landhep
Eri mau wujud modhifikasi saka godhong lan dimupangataké minangka protèksi saka "hèrbivor"
Kembang kaktus kang migunani sajeroning reproduksi tuwuh saka pérangan kèlèk utawa areola lan nèmpèl ing tetuwuhan sarta ora duwé gagang kembang
Lelara kang lumrahé nyerang kaktus disebabaké déning baktèri lan cendhawan
Infèksi akibat baktèri lan cendhawan bisa nyebar kanthi rikat saéngga perlu dilakokaké pambuwangan pérangan kang kena infèksi banjur dilakokaké pancangkokan
Ama kang asring nyerang kaktus ya iku tungau ("Tetranychus urticae") lan kutu kang ngisep cuwèran kaktus
Karusakan pérangan tinentu saka kaktus uga bisa disebabaké kobongé jaringan akibat sinar srengéngé
Yèn kaktus kang biyasa disèlèhaké ing papan edhum kanthi dadakan dipindah menyang lokasi kang kena sinar srengéngé kanthi langsung mula bakal muncul owah-owahan warna dadi putih utawa coklat ing pérangan kang kasorot déning sinar srengéngé
Kagunan kaktus kanggo manungsa
Manéka jinis kaktus wis suwé dimupangataké manungsa minangka sumber pangan, salah sijiné ya iku "Opuntia"
Spesies iki akèh dikultivasi kanggo dijupuk woh lan batang enomé
Woh "Opuntia" akèh diolah dadi selai kang diarani "queso de tuna" Sauntara iku, batang enom "Opuntia" kang ditepungi minangka "nopalitos" bakal dikuliti lan digorèng, dikukus, utawa diolah dadi acar sajeroning cuka kecut-legi
Saiki, "Opuntia" uga isih dimupangataké minangka pakan sato iwèn, kosmètik, lan usada
Biyèné, spésies kaktus "Carnegiea gigantea" dimupangataké minangka bahan dhasar glepung kanggo gawé roti
Nanging glepung iki wis ora dimupangataké manèh amarga masarakat luwih seneng glepung saka jagung
Pérangan oyot saka "Echinocactus platyacanthus" uga diolah sajeroning cuwèran gula kanggo didadèkaké permèn
Pérangan oyot kang ngandhut kayu utawa pembuluh vaskular kang ngandhut lignin saka kaktus uga dimupangataké minangka bahan yasan lan bahan bakar
Diwasa iki, manéka spésies kaktus kaancam cures amarga anané pangrusakan habitat alaminé lan èksplorasi linuwihan kang dilakokaké manungsa
Biyèné, kaktus diimpor sajeroning gunggung gedhé menyang Amérikah Sarékat, Éropah, Australia, lan Jepang amarga kalebu komoditi kang nguntungaké
Nanging, dagang kaktus mau wiwit diendhegaké sadurungé Perang Donya II
Saiki, kaktus kalebu sajeroning dhaftar Apendiks I lan II Convention on Internasional Trade in Endangered Species (CITES) kang mènèhi pangreksan marang tuwuhan iki
CITES uga nggalakaké usaha propagasi gawéan kanggo nglestarèkaké kaktus
Tuwuhan asil propagasi utawa pangokèhan gawéan wujud tuwuhan kang asalé saka wiji, propagula, uga stèk kang ditandur ing lingkungan kakontrol
Sapérangan nagara uga nglarang keras dagang kaktus, mligi menyang manca nagara
Sapérangan usaha konservasi kaktus uga wis dilakokaké, ing antarané ya iku palestarian "ex situ" ing sajeroning tuwuhan botani
Lempongan Pèrsi Lempongan Pèrsi iku terusané Lempongan Oman antara Jazirah Arab lan Iran
Sagara jero kang jembaré 233.000 km² iki dihubungaké karo Lempongan Oman ing sisih wétan déning Selat Hormuz, lan pucuk kulon ditandhani ananing dhèlta kali utama Arvand Rood, kang nggawa banyu saka Karun, Eufrat lan Tigris
Jembar wewengkoné 241.000 km²
Dawané 989 kilomèter kang ngubungaké mligi Iran karo Arab Saudi kanthi pamisah kang paling cedhak watara 56 km ing Selat Hormuz.
Kemuning Kemuning utawa Murraya paniculata ya iku kagolong wit tetuwuhan kanthi watang lan pang sing ngandhut kayu, godhong lan woh
Wit kemuning kagolong tetuwuhan kang bisa dimumpangataké kanggo bonsai
Kembang kemuning mrekok ana ing wayah wengi lan ambuné wangi
Kemuning biyasa tuwuh alasan ing grumbul, pinggir alas, utawa ditandur minangka pethètan lan tuwuhan pager
Kemuning bisa tinemu nganti èlevasi ± 400 m sadhuwuring lumahing sagara
Variasi morfologi akèh banget
Sing biyasa ditandur minangka pager pekarangan, lumrahé jinis sing duwé godhong cilik lan ketel
Semak utawa wit cilik, duwé pang akèh, dhuwur 3 – 8 m, wité atos, mawa alur, ora duwé eri
Godhong majemuk, mawa sirip ganjil kanthi anak godhong 3-9, tuwuhé selang seling
Lembaran anak godhong mawa tangkai, wangun lonjong sungsang utawa jorong, pucuk lan pangkal lancip, pinggir rata utawa rada beringgit, dawa 2 – 7 cm, amba 1 – 3 cm, lumahing godhong rata, gilap, wema ijo, yèn diremes ora mambu
Kembang majemuk awangun tandhan, 1-8, wernané putih, wangi, metu saka kèlèk godhong utawa pucuk pang
Woh buni mawa daging, lonjong utawa bunder rada dawa, dawané 8 – 12 mm, nalika isih enom ijo, sawisé tuwa malih abang gilap, awiji loro
Kamuning (Sundha), kemuning; Kajeni, kemuning, kemoning (Bali), kamoneng (Madura); Kamuning (Menado, Makasar), kamoni (Bare), palopo (Bugis).; Kamuni (Bima)
eseki, tanasa, kamone, kamoni (Maluku).; Jiu li xiang, yueh chu (China), Orange jessamine (Inggris)
Lelara sing bisa ditambani ing antarané radhang buah zakar (orchitis), radhang saluran napas (bronkhitis), ; Infèksi saluran uyuh, nguyuh nanah, kaputihan, lara untu,; Haid ora teratur, lemak awak kakèhan, pelangsing awak, ; Nyeri tukak (ulkus), kulit kasar, njarem,; Rématik, keseléo, dientup gegremet lan dicakot ula, ekzema,; Bisul, korèng, epidemik encephalitis B, tatu ing kulit.
Asem gelugur Asem glugur ("Garcinia atroviridis" Griffith et Anders.) iku wit ijo abadi kang dimupangataké minangka bumbu masak lan bahan pangobatan
Tuwuhan iki isih sakrabat karo manggis lan asem kandis, asalé saka Asia Kidul lan Asia Kidul-wétan
Minangka bumbu, wohé kang diiris-iris lan digaringaké dimupangataké kanggo mènèhi rasa kecut ing sawatara masakan, mligi masakan saka Sumatra
Ekstrak godhong asem glugur kang diwènèhake kanthi oral kanthi dhosis 360 mg/kg marang mencit mènèhi èfèk inhibitor marang prakembangan "Plasmodium berghei" jalaran malaria.
Temu kunci Temu kunci ("Boesenbergia rotunda" (L.) Mansf
"Curcuma rotunda" L., "B
pandurata" (Roxb.) Schlechter, "Kaempferia pandurata" Roxb.) iku sajinis bumbon crakèn sing rimpangé dianggo bumbu sajeroning masakan Asia Kidul-wétan
Wangun temu kunci rada béda karo empon-epon liyané amarga tuwuhé sing vertikal mangisor
Rimpang temu kunci duwé khasiat ngatasi gangguan pencernaan
Godhongé duwé èfèk antiracun
Ing Thailand temu iki dikenal kanthi jeneng "krachai", déné pustaka Inggris nyebut minangka "fingerroot" utawa "chinese ginger"
Sajeroning basa Mandarin dikenal minangka "ao chun jiang"
Terna nganti 50 cm
Rimpang kuning padhang, lonjong dawa, mawa aroma; oyod kuwat
Godhong 3 utawa 4; glagahé awarna abang, ligula kanthi 2-lekukan, ca
5 mm; gagang godhong 7–16 cm, awangun saluran; lembar godhong ijo ing kaloro lumahing godhong awujud elips lancip, 25–50 × 7–12 cm, rata kanthi godhong sethithik ing cedhak balungan utama godhong pérangan ngisor, dhasaré bunder
Kembang majemuk terminal ing wit semu, muncul saka pérangan jero glagah, rada lungguh, 3–7 cm; seludang kembang lancip, 4–5 cm
Kelopak kembang 1,5–2 cm, pucuké nyigar
Makutha kembang kasusun mbentuk tabung 4,5–5,5 cm; mawa cuping dawa, 1,5–2 cm
Staminodia lateral jambon pucet, ca
Labellum putih utawa jambon kanthi setrip ungu, 2,5–3,5 cm, cekung
Tangkai sari cendhak; mawa cabang loro, 1–3 mm
Tuwuhan iki bisa tinemu ing alas ketel nganti èlevasi 1000m
Panyebaran saka Yunnan mangidul nganti Indonesia lan mangulon nganti India lan Sri Lanka; dibudidaya ing Indocina.
Jamu Jamu yaiku obat tradhisional kang digawé saka tuwuhan, upamané saka oyot, godhong, woh, lan kulit kayu sawijining tuwuhan kang kena kanggo nambani warna-warna lelara
Pèrangan wit-witan mau ana sing diolah kanthi digodhog lan ana uga kang dipangan mentah
Wong Indonésia wis ngerti jamu saka pirang-pirang abad kapungkur
Kang sepisan jamu mung ana ing kupêngan kraton utawa pura, yaiku ing Kasultanan Ngayogyakarta lan Kasunanan Surakarta
Ing jaman biyèn jamu mung dingertèni ing kalangan kraton lan ora éntuk disebarake ing masarakat njaba kraton
Nanging kanthi owah gingsiring jaman kang saya suwé saya maju, jamu bisa diajaraké ing masarakat njaba kraton, saéngga masarakat njaba kraton wis akèh kang bisa ngracik jamu dhéwé
Prastawa iki kang ndadèkaké jamu ngrembaka lan digawé ora mung wong Indonésia nanging uga payu ing mancanagara
Kanggoné masarakat Indonésia, jamu iku resép turunan saka para leluhur sing kudu dijaga lan dikembangaké terus
Sawetara tuladhané jamu sing misuwur ya iku: jamu kunyit asam, beras kencur, temulawak, brotowali, lan pahitan
Indonésia saka jaman biyèn wis kondhang minangka gemah ripah loh jinawi, nduwèni lemah subur lan asil bumi kang akèh
Kahanan alam kang makmur iku ndhukung masyarakaté kanggo nggunakake tuwuhan obat minangka dhasar ngembangaké jamu
Jamu banjur dadi pérangan wigati saka budaya lan urip saben dinané masyarakat Nusantara.
Lady A Lady A iku sawijining grup country music sing asalé saka Nashville, Tennessee, Amérikah Sarékat
Grup iki kadhapur taun 2006 kanthi anggota 3 ya iku Charles Kelley (vokal), Dave Haywood (background vokal, gitar, piano, mandolin) lan Hillary Scott (vokal)
Grup iki miwiti debut taun 2007 ing single Jim Brickman sing judhulé "Never Alone", sadurungé napakasmani kontrak karo Capitol Records Nashville lan ngluncuraké "Love Don't Live Here"
Lagu iki tau nggayuh posisi 3 ing tangga lagu Hot Country Songs taun 2008
Tengahan 2009, lagu "Need You Now," diluncuraké
Lagu iki dijupuk saka album paling anyaré sing diluncuraké Januari 2010 kanthi sesirah sing padha.
Grammy Awards dianggep setaraf karo Academy Awards sajeroning babagan musik.
Jajaran génjang Jajaran génjang iku wangun dhatar rong dhimènsi kang diwangun déning rong pasang rusuk kang saben rusuk padha dawané lan sajajar karo pasangané, lan duwé rong pasang pojok ("sudut") dudu pojok siku ("sudut siku-siku") kang saben pojok mau padha gedhéné karo pojok ing sangarepé
Jajaran génjang kanthi papat rusuk kang padha dawané karan belah ketupat
Géomètri Géomètri (saka basa Yunani "γεωμετρία"; geo = bumi, metria = pangukuran) kanthi barès tegesé pAngukuran ngenani bumi, iku cabang saka matématika sing nyinaoni gayutan ing sajeroné ruang
Saka pengalaman, utawa manawa kanthi intuitif, wong bisa mangertèni ruang saka ciri dhasaré, sing diistilahaké minangka aksioma sajeroning géomètri
Cathetan paling wiwitan ngenani géomètri bisa ditelusuri nganti jaman Mesir kuna, peradaban Lembah Sungai Indus lan Babilonia
Peradaban-peradaban iki diweruhi duwé keahlian sajeroning drainase rawa, irigasi, pangendalèn banjir lan ngadegaké yasan-bagunan gedhé
Akèh-akèhé géomètri Mesir kuna lan Babilonia winates mung ing pétungan dawa sègmèn-sègmèn garis, luas, lan volume
Salah siji téyori wiwitan ngenani géomètri dipratélakaké Plato sajeroning dialog Timaeus (360SM) yèn alam semesta dumadi saka 4 èlemèn: lemah, banyu, hawa lan geni
Bab mau dimaksudaké kanggo nggambaraké kondhisi material padhet, cuwèr, gas lan plasma
Bab iki andhasari bentuk-bentuk géomètri: tetrahedron, kubus(hexahedron), octahedron, lan icosahedron ing ngendi saben wangun utawa wujud mau nggambaraké èlemèn geni, lemah, hawa lan banyu
Bentuk-bentuk iki banjur kondhang kanthi jeneng "Platonic Solid"
Ana panambahan wujud kalima yaiku Dodecahedron, sing miturut Aristoteles kanggo nggambarakè èlemèn kalima yaiku "èther".
Kubuk Kubuk, dhadhon, utawa kothak iku wangun lowong telung dhimènsi kang diwatesi déning enem babagan sisih kang awangun pasagi
Kubuk duwé 6 sisih, 12 paju, lan 8 titik pojok
Kubuk uga karan babagan enem tumata, lan minangka wangun mligi sajeroning limas pasagi
Yèn variabel s iku dawané sisih kubuk Rumus kubuk
Panguwaban Panguapan utawa evaporasi iku prosès owah-owahan molekul sajeroning kaanan cuwèr (contoné banyu) kanthi spontan dadi gas (contoné uwab banyu)
Prosès iki walikan saka pangawunan
Lumrahé panguapan bisa dideleng saka ilangé cuwèran kanthi alon-alon nalika kapapar gas mawa volume signifikan
Rata-rata molekul ora duwé ènèrgi kang cukup kanggo ucul saka cuwèran
Yèn ora cuwèran bakal owah dadi uwab kanthi rikat
Nalika molekul-molekul silih tumbukan, molekul-melokul mau silih ijol ènèrgi sajeroning manéka drajat, gumantung kepriyé anggoné tumbukan
Sok-sok transfer ènèrgi iki abot sisih banget, saéngga salah siji molekul olèh ènèrgi kang cukup kanggo nembus titik umub cuwèran
Yèn iki dumadi ing cerak lumahing cuwèran molekul mau bisa mabur sajeroning gas lan "nguap" Ana cuwèran kang katoné ora nguap ing suhu tinentu sajeroning gas tinentu (contoné lenga pangan ing suhu kamar)
Cuwèran kaya ngéné iki duwé molekul-molekul kang "cenderung" ora nglantaraké ènèrgi siji lan sijiné sajeroning pola kang cukup kanggo mènèhi siji molekul "kacepetan lepas" - ènèrgi panas - kang diperlokaké kanggo owah dadi uwab
Nanging cuwèran kaya iki sejatèiné nguap, mung waé prosèsé adoh luwih alon lan mula iku ora katon
Panguapan iku pérangan èsènsial saka siklus banyu
Ènèrgi srengéngé nggerakaké panguapan banyu saka samodra, tlaga, embun lan sumber banyu liyané
Sajeroning hidrologi panguapan lan transpirasi (kang nglibataké panguapan ing njero stomata tetuwuhan) kanthi kolèktif diistilahaké minangka evapotranspirasi.
Travnik Travnik (Aksara Sirilik: Травник) iku siji kutha lan munisipal ing Bosnia-Herzegovina tengah, 90 km sisih kulon Sarajevo
Kutha iki minagka kutha krajan Kanton Bosnia Tengah, lan dumunung ing Munisipal Travnik
Travnik nduwèni watara 27,000 jiwa padunung, kanthi padunung ing tlatah pakuthan watara 70,000 jiwa.
Plovdiv Plovdiv (Bulgari: Пловдив) iku kutha gedhé dhéwé namer loro ing Bulgaria kanthi sing ndunungi 381,738 jiwa
Climate table: Kutha kembar
Plovdiv duwé program kutha kembar karo:
Prisma (géomètri) Prisma sajeroning géomètri iku wangun ruang telung dhimènsi sing diwatasi déning dhasar ("alas") lan tutup idhèntik awangun segi-n lan sisih-sisih tegak awangun segipapat
Kanthi tembung liya prisma ya iku wangun ruang sing duwé penampang malang sing tansah padha sajeroning wangun lan ukuran
Limas kanthi dhasar lan tutup awangun pesagi karan balok déné prisma kanthi dhasar lan tutup awangun bunderan ("lingkaran") karan tabung
Jembar ("luas") lumahing prisma kanthi dhasar lan tutup segi-n bisa diitung mawa rumus iki:#ALIH formula_1 Isi (Volume)
Kemiri Kemiri ya iku araning wit kang wohé kulité awujud atos, isiné ana kandhutané lenga, lan bisa kanggo bumbu masak.Ing basa latiné sok diarani "Aleurites moluccana"
Tuwuhan iki isih sakrabat karo ketéla pohung lan kalebu suku Euphorbiaceae
Sajeroning dedagangan antarnegara kaloka minangka "candleberry", "Indian walnut", utawa "candlenut"
Wité ingaran minangka "varnish tree" utawa "kukui nut tree"
Lenga sing dièkstrak saka wiji kemiri migunani sajeroning indhustri minangka bahan campuran cèt
Ora diweruhi kanthi cetha asal-usulé, tuwuhan iki nyebar wiwit saka India lan Cina, ngliwati Asia Kidul-wétan lan Nusantara, nganti Polinesia lan Niu Selan
Ing Indonésia, kemiri kaloka kanthi akèh jeneng, antarané: "kembiri, gambiri, hambiri" (Bat.); "kemili" (Gayo); "kemiling" (Lamp.); "buah kareh" (buah keras, Mink.; Nias); "keminting" (Day.)
Uga "muncang" (Sd.); "dèrèkan, pidekan, miri" (Jw.); "kamèrè, komèrè, mèrè" (Md.); lsp.
Jeprètan Jeprètan Jeprètan kalebu jinisé dolanan bocah kang migunakaké karèt gelang kang dadi piranti mligi
Saliyané karèt gelang uga dibutuhké palangan saka kayu utawa sada (balugan blarak kelapa)
Sabanjuré wujud palangan digawé kaya hurufY
Palangan kang dituncepaké lemah gunané ya iku kanggo nyèlèhake karèt gelang.
Howard Carter Howard Carter (Kensington, Inggris, 9 Mèi 1874 – 2 Maret 1939) punika nimpuna arkéologi sarta égiptologi (widya babagan Mesir Kuna) saking Inggris
Panjenenganipun misuwur amargi ingkang manggihi kori dhateng astananipun Tutankhamun ingkang wonten ing Lembah Para Ratu, Luxor, Mesir.
Pyotr Ilyich Tchaikovsky Pyotr Ilyich Tchaikovsky (basa Ruslan: Пётр Ильи́ч Чайко́вский, sok-sok ugi dipunéja Peter Ilich Tchaikovsky); Kamsko-Votkinsk, 7 Mèi/25 AprilKJ 1840–St
Petersburg, 6 November/25 OktoberKJ 1893) punika komposer Ruslan nalika jaman musik Romantik
Panjenenganipun kathah nyerat musik balèt kados déné "Tlaga Angsa" lan "Pamecah Kacang"
Musik gubahanipun dipuntepangi lan dipunremeni kanggé ciri-ciri Ruslanipun sarta harmoni ingkang sugih lan mélodhinipun ingkang éndah
Sanadyan makaten, karya-karyanipun langkung kakilèn-kilènan tinimbang kaliyan komposer-komposer Ruslan nalika jamanipun amargi panjenenganipun nyampuraken unsur-unsur manca nagari kaliyan mélodhi rakyat ingkang nasiyonalistik.
Stardust (wahana antariksa) Stardust iku sawijining wahana akasa antarplanèt Amérikah Sarékat sing diluncuraké kaping 7 Fèbruari 1999 déning NASA
Tujuawné ya iku nyelidhiki bahan pambentuk komèt Wild 2 lan komané
Stardust nyedhaki "Wild 2" kaping 21 Januari 2004
Ing pamaburan mau waana iki ngumpulaké conto awu komèt saka koma komèt mau lan njupuk gambar foto saka nukleusé sing katutup ès
Stardust bali menyang bumi kaping 15 Januari 2006 kanggo ngeteraké conto saka komèt mau ing sajeroning kapsul
Nalika bali menyang bumi, wahana iki maju kanthi karikatan 12,9 km/dhetik (28.860 mil per jam) sing ndadèkaké minangka bandha gawéan manungsa paling rikat wektu lumebu atmosfir bumi
Kapsul Stardust sing isi sampel pisanan saka komèt sing kasil bali menyang bumi saiki disimpen ing hanggar Michael Army Air Field
Sajeroning misi mau, Stardust wis nempuh punjul 4 milyar mil lan ngorbit srengéngé kaping telu
Pesawat iki uga nyedhaki asteroid 5535 Annefrank kanthi let 3.300 km ing tanggal 2 November 2002 lan njupuk sawatara foto
Donald Brownlee, saka Universitas Washington, minangka panyelidhik utama tumrap misi Stardust.
Masjid Agung Demak Masjid Agung Demak punika salah satunggaling masjid ingkang paling sepuh ing Indonésia
Masjid punika mapan wonten ing tengah kutha Demak, leresipun dhusun Kauman, Demak, Jawi Tengah
Masjid punika dipunpitadosaken naté dados panggénan kempal para ulama (wali) panyebar agami IslamIslam, ingkang kasebat Walisanga, kanggé ngrembag panyebaran agami Islam ing Tanah Jawi lan IndonesiaIndonesia
Miturut Babad Demak, Masjid Agung Demak madegipun taun 1399 Saka 477M, ingkang dipunpratandhani kanthi Candrasengkala ingkang ungelipun "Lawang Terus Gunaning Janmi"
Ing pérangan sanèsipun inggih punika ing mihrab masjid wonten gambar bulus, (ing basa latinipun kasebat "Trionyx cartilagineus") lan dados perlambang taun 1401 Saka (1479 M)
Wangunan ingkang dipundamel saking kajeng jati, ukuran 31 x 31 m
Lan serambinipun gadhah ukuran inggih punika wiyaripun 31 x 15 m lan kapérang dados sekawan (4) saka (cagak), ingkang kadamel saking kajeng lan asring kasebat "Saka Guru"
Payonipun kapérang dados tigang undhakan inggih punika ndadosaké perlambang Iman , Islam , kaliyan IhsanIhsan
Kori (lawang/senthong) ingkang cacahipun gangsal (5) nglambangaken gangsal rukun Islam lan cendhélanipun ingkang cacah ganep enem (enem) nglambangaken rukun iman
Masjid punika gadhah yasan-yasan indhuk lan serambi
Wangunan indhuk gadhah sekawan saka utami ingkang dipunsebat "saka guru"
Saka punika cariyosipun kadamel saking tatalan - tatalan kajeng, pramila dipunwastani 'saka tatal' Wangunan serambi minangka yasan kabuka
Payonipun awangun limas ingkang dipuntopang déning wolu saka ingkang dipunsebat "Saka Majapait"
Wonten ing salebeting lokasi komplèks Masjid Agung Demak, wonten sawatawis makam raja-raja Kasultanan Demak lan para abdi
Ugi wonten satunggaling musiyum, ingkang isi manéka kolèksi ingkang magepokan kaliyan riwayat madegipun Masjid Agung Demak
Senaos sampun naté dipunrénovasi sawatawis nanging dipunpercanten manawi kanthi umum taksih wetah wujud aslinipun
Masjid punika wujud tuladha klasik wangun masjid tradhisional Jawi
Bènten kaliyan masjid-masjid ingkang wonten ing Wétan Tengah masjid punika kadamel saking kajeng
Payonipun boten awujud kubah (ingkang dèrèng katingal ing masjid-masjid Indonésia ngantos abad kaping-19).
Sépak tékong Sépak Tékong iku jinisé dolanan bocah kang migunakaké krèwèng utawa pecahan gendhèng kanggo piranti mligi
Jenisé dolanan iki ora béda karo jèthungan utawa jumpritan
Saliyané Sépak Tékong, dolanan iki uga diarani Sin Pal
Kasultanan Cirebon Kasultanan Cirebon iku kasultanan Islam ing Jawa Kulon ing abad angka 15 lan 16 Masehi, minangka pangkalan wigati sajeroning jalur dedagangan lan pelayaran antar pulo
Lokasiné ing pasisir lor pulo Jawa lan ing tapel wates antara Jawa Tengah lan Jawa Kulon, agawé tlatah iki dadi plabuhan lan "kreteg" antara kabudayan Jawa lan Sundha saéngga kacipta kabudayan kang khas, ya iku kabudayan Cirebon kang ora didhominasi kabudayan Jawa utawa kabudayan Sundha
Miturut naskah "Carita Purwaka Caruban Nagari", raja-raja kang naté mimpin Kasultanan Cirebon ing kraton Pakungwati, ya iku: Rujukan